Maalin tarkoitus on ensisijaisesti suojata  puuta ja rakenteita sään rasitukselta ja homekasvustolta. Ulkomaalauksen ohjehuoltoväli on 10-15 vuotta. On kuitenkin tärkeää seurata maalipinnan kulumista! Huoltomaalaus on syytä tehdä kun maali alkaa haalistua - esimerkiksi oksakohdat saattavat paistaa jo maalipinnan lävitse. Tässä vaiheessa olet maalauksen suunnittelussa hyvissä ajoin liikkeellä. Maali alkaa tyypillisesti puun elämisen seurauksena rakoilla. Mikäli maali rakoilee on syytä kiirehtiä maalauksen kanssa. Voit vielä välttyä isolta vaivalta pohjatöiden kanssa. Mikäli maali alkaa lohkeilla ja repsottaa, on irtonaisen maalin mekaaninen poistaminen, puupaljaiden pintojen pohjamaalaus ja pintamaalauksen tarve ilmeinen. Jos puu on märkää/lahoa, on se syytä vaihtaa uuteen. Maalin tai puun pintaan on myös voinut tulla tummuneita pisteitä/alueita. Nämä ovat yleensä merkki homekasvustosta tai liasta. Tilanne ei ole toivoton. Usein maali/homepesu auttaa ongelmaan ja pinta voidaan käsitellä maalilla taas uudelleen.